પખવાડિયા બાદ મોસાળથી ભગવાન જગન્નાથજી, બહેન સુભદ્રાજી અને ભાઈ બળદેવજી ગુરુવારે નિજ મંદિરે પધારતાં જગન્નાથજી મંદિરે પર્વ જેવો માહોલ છવાઇ ગયો હતો. આ દિવસે વિધિવત્ ધ્વજારોહણ ‘નેત્રોત્સવ વિધિ’ સંપન્ન થઈ હતી. આ પ્રસંગે રાજ્યપાલ ઓ.પી. કોહલી, મેયર બીજલબેન પટેલ, પ્રદેશ ભાજપ અધ્યક્ષ જીતુભાઈ વાઘાણી ઉપસ્થિત રહ્યાં હતાં. સાથે જ આ દિવસે યોજાયેલા ‘કાળી રોટી-ધોળી દાળ’ના ભંડારામાં ૨,૫૦૦ જેટલાં સાધુ-સંતો ઉપસ્થિત રહ્યાં હતાં.